ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
தேசிய விளையாட்டுப் போட்டிகள் ஒரு பார்வை: ஸ்ரீஹரி நடராஜ் 100 மீட்டர் ஃப்ரீஸ்டைல் போட்டியில் வெற்றி பெற்று ஆறாவது தங்கம் வென்றார்
ராஜ்கோட்டில் உள்ள சர்தார் படேல் அக்வாட்டிக்ஸ் வளாகத்தில் நடந்த ஆடவருக்கான 100 மீட்டர் ஃப்ரீஸ்டைல் இறுதிப் போட்டியில் ஆறாவது தங்கப் பதக்கத்தை வென்று, தேசிய விளையாட்டு நீச்சல் போட்டியில் ஒலிம்பியன் ஸ்ரீஹரி நடராஜ்  தனது பதக்க வேட்டையை முடித்துக் கொண்டார்.
அவர் 50.41 வினாடிகளில் பெற்ற வெற்றியானது, தேசிய விளையாட்டு போட்டிகளில் புதிய சாதனையாகும்.
ஒரு வாரகாலமாக மூத்தவீரர் சஜன் பிரகாஷ் பெற்ற  ஐந்து தங்கம், இரண்டு வெள்ளி மற்றும் ஒரு வெண்கலப் பதக்கத்தைப் பார்த்த ஸ்ரீஹரி நடராஜ், இன்று , அவர் 100 மீட்டர் ஃப்ரீஸ்டைல் பிரிவில் வெற்றியைப் பெற்றார். சஜன் பிரகாஷ் ஏழாவது இடத்தைப் பிடித்தார்.
ஸ்ரீஹரி, இரண்டு ப்ரீஸ்டைல் ஸ்பிரிண்ட் தங்கப் பதக்கங்களைப் பெற்று, இரண்டு பேக் ஸ்ட்ரோக் பட்டங்களைச் சேர்த்து, பதக்கப்பட்டியலில் கர்நாடக ரிலே அணிகளுக்கு இரண்டு தங்கம் என்ற நிலைக்கு உயர்த்தினார்.
எஸ்பி லிகித் இன்று  100 மீட்டர் போட்டியில் வென்றதன் மூலம் மூன்று ஆண்களுக்கான பிரெஸ்ட் ஸ்ட்ரோக் போட்டிகளை க்ளீன் ஸ்வீப் செய்து, பதக்கப்பட்டியலில் தங்கம் 44 ஆக அதிகரிக்க வழி வகுத்தார். பதக்கப்பட்டியலில் 30 தங்கத்துடன் இரண்டாவது இடத்தில் ஹரியானா உள்ளது.
பதக்கப்பட்டியலில் ஹரியானாவுக்கு சவால் விடும் நிலையில், மஹாராஷ்டிரா தொடர்ந்து இரண்டு தங்கப் பதக்கங்கள் குறைவாக இருந்து வருவது குறிப்பிடத்தக்கது.
23 தங்கப் பதக்கங்களுடன் கர்நாடகா நான்காவது இடத்தைப் பிடித்துள்ளது. இதில் 19 தங்கம்
அக்வாட்டிக்ஸ் போட்டிகளில் பெற்றதாகும்.
4x100 மீட்டர் மெட்லே தொடர் ஓட்டப் போட்டியில் கர்நாடகாவை வீழ்த்திய தமிழ்நாடு, பதக்கப் பட்டியலில் ஐந்தாவது இடத்தில் உள்ளது.
அகமதாபாத்தில் உள்ள சபர்மதி ரிவர்ஃபிரண்ட் விளையாட்டு வளாகத்தில் மத்தியப் பிரதேசத்திற்கு எதிரான சாஃப்ட் டென்னிஸ் இறுதிப் போட்டியில் குஜராத் ஆடவர் அணி 2-0 என்ற கோல் கணக்கில் வெற்றி பெற்றது. போட்டிகளை நடத்தும் குஜராத் மாநிலம் இதுவரை இல்லாத வகையில் 11 தங்கப் பதக்கங்களை வென்றது.
தமிழ்நாடு வீராங்கனை எஸ் வைஷ்ணவி 134.22 புள்ளிகளுடன் பெண்களுக்கான கலை யோகாசனத்தில் தங்கம் வென்றார், மகாராஷ்டிரா ஜோடியான சாகுலி பன்சிலால் செலோகர்  மற்றும் பூர்வா ஸ்ரீராம் கினாரே  ஆகியோர் அடுத்தடுத்த இடங்களைப் பெற்றனர்.
ராஜ்கோட்டில் உள்ள மேஜர் தயான் சந்த் ஸ்டேடியத்தில் நடந்த ஆடவர் ஹாக்கியில், கர்நாடகா 11-2 என்ற கோல் கணக்கில் குஜராத்தை வீழ்த்தி அரையிறுதியில் ஹரியானா அணியை வீழ்த்தியது.
வழக்கமான ஆட்டத்தில் த்ரில்லர் 1-1 என முடிவடைந்த பிறகு, பெனால்டி ஷூட் அவுட் மூலம் உத்தரபிரதேசம் மேற்கு வங்கத்தை வென்றது.
கடைசி கால் இறுதியில் ஜார்கண்ட் அணியை வீழ்த்திய மகாராஷ்டிராயுடன் உத்தரபிரதேச அணி மோதுகிறது.
கப்பல் போக்குவரத்து அமைச்சகம்
சிறப்புத் தூய்மை பிரச்சாரம் 2.0-இன் ஒரு பகுதியாக துறைமுகங்கள், கப்பல் போக்குவரத்து மற்றும் நீர்வழிகள் துறையில் பல்வேறு செயல்பாடுகள்
தூத்துக்குடி வ.உ.சிதம்பரனார் துறைமுக ஆணையம் 6 ஆயிரம் மரக்கன்றுகளை நட்டது
துறைமுகங்கள், கப்பல் போக்குவரத்து மற்றும் நீர்வழிகள் துறை 'நிலுவையில் உள்ள விஷயங்களுக்கு தீர்வு காண்பதற்கான பிரச்சாரம் 2.0'-ன் கீழ் பல்வேறு செயல்பாடுகளில் ஈடுபட்டுள்ளது. அதன்படி, நிலுவையில் உள்ளவற்றை அகற்றுதல் மற்றும் தூய்மையை மேம்படுத்துவதற்கான இடங்களை துறைமுகங்கள், கப்பல் போக்குவரத்து மற்றும் நீர்வழிகள் துறை அடையாளம் கண்டுள்ளது. இது சிறந்த மேலாண்மை, பணி திறன்கள் மற்றும் வெளிப்படைத்தன்மையை மேம்படுத்துவதுடன் சிறந்த நிலையான எதிர்காலத்துக்கு வழிவகுக்கும்.
நிர்ணயிக்கப்பட்டுள்ள இலக்குகள் மற்றும் முன்னேற்றம் குறித்த விவரங்கள் தூய்மை பிரச்சார இயக்கம் 2.0 இணையதளத்தில் தொடர்ந்து பதிவேற்றப்படும்.
ஜவஹர்லால் நேரு துறைமுக ஆணையம், “அப்லிஃப்ட் இந்தியா அமைப்பு” மற்றும் அதன் கூட்டு நிறுவனமான ஹம்சேஃபர் அறக்கட்டளையுடன் இணைந்து டிரக் ஓட்டுநர்களின் நலனுக்காக, இலவச சுகாதாரப் பாதுகாப்பையும், பாதுகாப்பான ஓட்டுநருக்கான தொழில்நுட்பத்தையும் அவர்களுக்கு வழங்குகிறது. இதன் மூலம் இந்த ஆண்டு டிசம்பருக்குள் 10,000 டிரக் ஓட்டுநர்கள் பயன்பெறுவார்கள்.
கொச்சின் ஷிப்யார்ட் நிறுவனம் 612 மெட்ரின் டன் செப்பு கசடு, 210 டன் எடையுடைய தொழிற்சாலை கழிவுகள், 400 மெட்ரின் டன் குப்பைக் கழிவுகளை அப்புறப்படுத்தியுள்ளது. இதற்காக 400 பேர் கொண்ட உழைப்புதான திட்டம் 2022 அக்டோபர் 11-ஆம் தேதி தொடங்கப்பட்டு, 1500 சதுரமீட்டர் பரப்பளவு இடம் சுத்தம் செய்யப்பட்டு, மறுசீரமைக்கப்பட்டது. என்ஐஐஎஸ்டி உதவியுடன், “கழிவுகளிலிருந்து செல்வம்” திட்டத்தின்கீழ், தொழிற்துறைக் கழிவுகள் பயனுடைய பொருட்களாக மாற்றப்பட்டுள்ளன. ஒரு வருடத்தில் சுமார் 8000 மெட்ரின் டன் காப்பர் கழிவுகள் அகற்றப்பட்டுள்ளன.
தூத்துக்குடி வ.உ.சிதம்பரனார் துறைமுக ஆணையம் பல்வேறு பணிகளை செய்துள்ளது. 6,000 செடிகள் நடுதல், 16.13 ஏக்கர் நிலத்தில் இருந்த காட்டுச் செடிகளை அகற்றுதல், அனைத்து விளக்குகளையம் எல்இடி விளக்குகளாக மாற்றுதல், ரூ.36 லட்சம் செலவில் 31 கோப்புகள் கணினி மயமாக்கல், ஆறு இ-கார்கள் மற்றும் இ-சார்ஜிங் ஆகியவை மேற்கொள்ளப்பட்டுள்ளன.
குடியரசுத் துணைத் தலைவர் செயலகம்
ஆந்திரப் பிரதேசத்தின் உதயகிரிக்கு குடிநீர் திட்டத்துக்கான சாத்தியங்கள் பற்றி ஆராய ஜல் சக்தி அமைச்சகம் மற்றும் நிதி ஆயோக் அமைப்பை குடியரசு துணைத் தலைவர் கேட்டுக் கொண்டார்.
நிதி ஆயோக் தலைமை நிர்வாக அதிகாரி திரு. அமிதாப் காந்த், குடிநீர் மற்றும் சுகாதாரத்துறை செயலாளர் திரு. பரமேஸ்வரன் ஐயர், நீர் வளங்கள், நதி மேம்பாடு மற்றும் கங்கா புதுப்பிப்பு செயலாளர் திரு யு.பி.சிங் ஆகியோருடன் குடியரசு துணைத் தலைவர் திரு எம்.வெங்கையா நாயுடு இன்று ஆலோசனைக் கூட்டம் நடத்தினார். அதில் ஆந்திரப் பிரதேசத்தின் நெல்லூர் மாவட்டத்தில் உள்ள வறட்சி பகுதியான உதயகிரியின் குடிநீர் மற்றும் நீர்ப்பாசனத் தேவைகளை நிறைவேற்றும் பல்வேறு வழிகள் குறித்து ஆலோசிக்கப்பட்டது. இப்பகுதி மக்களின் கவலைகளை, கூட்டத்தினருடன் குடியரசு துணைத் தலைவர் பகிர்ந்து கொண்டார்.
தற்போது குடியரசு துணைத் தலைவராக இருக்கும் திரு. வெங்கையா நாயுடு, உதயகிரி தொகுதியில் இருந்துதான் கடந்த 1978ம் ஆண்டில் முதன் முறையாக சட்டமன்ற உறுப்பினராக தேர்வு செய்யப்பட்டார். அப்பகுதி மக்களை, குடியரசு துணைத் தலைவர் அண்மையில் சந்தித்துப் பேசினார். அவர்களின் நலன் குறித்து விசாரித்த போது, உதயகிரி பகுதியில் நிலத்தடி நீர் வறண்டு விட்டதாகவும், குளங்கள், ஆழ்குழாய் கிணறுகள் வறண்டு விட்டதாகவும், பல்வேறு நீர் விநியோகத் திட்டங்கள், நீர் தேவைகளை முழுமையாக நிறைவேற்றவில்லை எனவும் குடியரசு துணைத் தலைவரிடம் அவர்கள் தெரிவித்தனர். தொடர்ச்சியாக 7வது ஆண்டாக இப்பகுதியில் போதிய அளவுக்கு மழைப்பொழிவு இல்லை என அவர்கள் தெரிவித்தனர். கிருஷ்ணா வடிகால் மற்றும் சோமசீலா திட்டத்தில் இருந்து உதயகிரிக்கு நீர் கொண்டு வரும் வழிகளைக் கண்டறிய வேண்டும் என அவர்கள் திரு. வெங்கையா நாயுடுவிடம் வேண்டுகோள் விடுத்தனர்.
இதற்கான சாத்தியக்கூறுகள் பற்றி ஆந்திர அரசுடன் ஆலோசித்து ஆய்வு செய்வதாக இன்றைய கூட்டத்தில், குடியரசு துணைத் தலைவரிடம் அதிகாரிகள் தெரிவித்தனர்.
இதற்கான தொழில்நுட்ப சாத்தியங்கள் குறித்து மத்திய நீர் ஆணையத்துடன் ஆலோசிக்கும்படி, நீர்வளத்துறை செயலாளருக்கு குடியரசு துணைத் தலைவர் ஆலோசனை வழங்கினார். தண்ணீர் பிரச்னையைப் போக்க நீர் இணைப்பு திட்டம் உட்பட ஆந்திர அரசு மேற்கொள்ளும் பல்வேறு முயற்சிகள் குறித்து ஆய்வு செய்து விரிவான திட்ட அறிக்கை தயாரிப்பது குறித்தும் அவர் ஆலோசனை வழங்கினார்.
----
(Visitor Counter : 196
பிரதமர் அலுவலகம்
நாடாளுமன்றத்தில் நேதாஜி சுபாஷ் சந்திர போசுக்கு மரியாதை செலுத்துவதற்காக ‘உங்கள் தலைவரைப் பற்றி தெரிந்து கொள்ளுங்கள்’ என்ற திட்டத்தின் கீழ் தேர்ந்தெடுக்கப்பட்ட இளைஞர்களுடன் பிரதமர் கலந்துரையாடல்
நாடாளுமன்றத்தில் நேதாஜி சுபாஷ் சந்திர போஸை கௌரவிக்கும் விழாவில் கலந்து கொள்வதற்காக ‘உங்கள் தலைவரைப் பற்றி தெரிந்து கொள்ளுங்கள்’ என்ற திட்டத்தின் கீழ் தேர்ந்தெடுக்கப்பட்ட இளைஞர்களுடன் பிரதமர் திரு நரேந்திர மோடி கலந்துரையாடினார். லோக் கல்யாண் மார்கில் உள்ள பிரதமரின் இல்லத்தில் இந்த சந்திப்பு நிகழ்ந்தது.
இளைஞர்களுடன் சகஜமாக உரையாடிய பிரதமர், நேதாஜி சுபாஷ் சந்திர போஸின் வாழ்க்கையின் பல்வேறு அம்சங்கள் குறித்தும், அவரிடம் இருந்து நாம் கற்றுக்கொள்ள வேண்டிய விஷயங்கள் குறித்தும் விவாதித்தார். வரலாற்றுச் சிறப்புமிக்க ஆளுமைகள், தங்கள் வாழ்வில் எதிர்கொண்ட சவால்களை எவ்வாறு கடந்து வந்தனர் என்பது குறித்து அறிந்து கொள்வதற்காக அவர்களின் சுயசரிதையை வாசிக்குமாறு பிரதமர் அறிவுரை வழங்கினார்.
பிரதமரைச் சந்திக்கும் அரிய வாய்ப்பைப் பெற்றதற்கான தங்களது மகிழ்ச்சியை இளைஞர்கள் வெளிப்படுத்தினார்கள். நாடு முழுவதும் ஏராளமான நபர்களை சந்தித்து, அதன் மூலம் வேற்றுமையில் ஒற்றுமை என்பதன் புரிதலை தாங்கள் பெறுவதற்கு இத்திட்டம் காரணியாக இருந்தது என அவர்கள் தெரிவித்தனர்.
நாடாளுமன்றத்தில் தேசிய தலைவர்களுக்கு பிரமுகர்கள் மட்டுமே மலர் அஞ்சலி செலுத்தி வந்த வழக்கத்தை மாற்றி நாடாளுமன்றத்தின் மைய அரங்கில் நேதாஜி சுபாஷ் சந்திர போசை கௌரவிப்பதற்காக இந்த 80 இளைஞர்கள் நாட்டின் பல்வேறு பகுதிகளில் இருந்து தேர்வு செய்யப்பட்டனர். ‘உங்கள் தலைவரைப் பற்றி தெரிந்து கொள்ளுங்கள்’ என்று திட்டத்தின் கீழ் அவர்கள் தேர்ந்தெடுக்கப்பட்டனர். தீக்ஷா தளம் மற்றும் மை கவ் தளத்தில் நடத்தப்பட்ட வினாடி வினா போட்டி, மாவட்ட மற்றும் மாநில அளவுகளில் நடத்தப்பட்ட பேச்சுப்போட்டி போன்ற பல்வேறு போட்டிகளின் மூலம், தகுதியின் அடிப்படையில் இந்த இளைஞர்கள் தேர்வு செய்யப்பட்டனர். நாடாளுமன்றத்தில் நேதாஜிக்கு மலர் மரியாதை செலுத்தும் நிகழ்ச்சியில் உரையாற்ற 31 இளைஞர்களுக்கு வாய்ப்பு அளிக்கப்பட்டது. இந்தி, ஆங்கிலம், சமஸ்கிருதம், மராத்தி மற்றும் வங்கம் ஆகிய ஐந்து மொழிகளில் அவர்கள் பேசினார்கள்.
பாதுகாப்பு அமைச்சகம்
கப்பற்படையின் செயல் விளக்கத்தைப் பார்வையிட்ட மாண்புமிகு குடியரசுத் தலைவர் ஐஏசி விக்ரந்த் கப்பலையும் பார்வையிட்டார்
கப்பற்படையின் திறனையும், செயல்பாட்டையும் வெளிப்படுத்தும் வகையில் எர்ணாகுளம் கடல் பகுதியில் கப்பற்படையின் செயல் விளக்கத்தை 2021 டிசம்பர் 22 அன்று குடியரசுத் தலைவர் திரு ராம்நாத் கோவிந்த் பார்வையிட்டார். மாண்புமிகு கேரள ஆளுநர் திரு ஆரிப் முகமது கான், வைஸ் அட்மிரல் எம் ஏ ஹம்பிஹோலி ஆகியோரும் உடனிருந்தனர்.
கப்பற்படையின் தாக்கும் திறன், கப்பற்படையைச் சேர்ந்த போர் விமானம் ஆகியவற்றின் செயல் விளக்கம் 40 நிமிடங்களுக்கு நடைபெற்றது. குடியரசுத் தலைவரை கவுரவிக்கும் வகையில், கடற்படை வீரர்கள் மூன்று முறை ஜெய் முழக்கமிட்டனர். கப்பற்படையின் பேண்ட் இசைக் குழு நிகழ்ச்சி, போர் விமான அணிவகுப்பு ஆகியவற்றுடன் இந்த நிகழ்ச்சி நிறைவடைந்தது.
கொச்சி கப்பல் கட்டும் தளத்தில் தயாரிக்கப்பட்ட ‘விக்ரந்த்’ விமானந்தாங்கி போர்க்கப்பலை மாண்புமிகு குடியரசுத் தலைவர் பார்வையிட்டார். முப்படைகளின் தலைவர் இந்த கப்பலை பார்வையிட்டது இதுவே முதன்முறையாகும்.
சக்திமிக்க இந்த போர்க்கப்பலைப் பார்வையிட்ட குடியரசுத் தலைவர் இந்த முன்னேற்றம் குறித்து திருப்தி தெரிவித்தார். இந்திய கப்பற்படை கொச்சி கப்பல் கட்டும் தளம் ஆகியவற்றை பாராட்டிய அவர் தற்சார்பு இந்தியாவுக்கான நாட்டின் தேடலுக்கு ஒளிரும் உதாரணமாக உள்நாட்டிலேயே கப்பல் கட்டும் திறன் மேம்பாடு விளங்குகிறது என்றார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1784218
ஊரக வளர்ச்சி அமைச்சகம்
ஊரக மேம்பாட்டு அமைச்சகம், 2022-ஆம் ஆண்டில் மேற்கொண்ட முக்கிய முன்முயற்சிகள், ஒரு பார்வை
2022-ஆம் ஆண்டில் ஊரக மேம்பாட்டு அமைச்சகம்  மேற்கொண்ட முக்கிய முன்முயற்சிகள் மற்றும் சாதனைகள் பின்வருமாறு:
மகாத்மா காந்தி தேசிய ஊரக வேலை உறுதிச் சட்டம்:
மகாத்மா காந்தி தேசிய ஊரக வேலை உறுதிச் சட்டத்தின் கீழ் 11.37 கோடி குடும்பத்தினர் வேலை வாய்ப்பு பெற்றிருப்பதோடு 289.24 கோடி தனிநபர் வேலைவாய்ப்புகள் உருவாக்கப்பட்டுள்ளன 
பிரதமரின் கிராமப்புற வீட்டு வசதித் திட்டம்:
பிரதமரின் கிராமப்புற வீட்டு வசதித் திட்டத்தின் கீழ் டிசம்பர் 15, 2022 வரை மொத்தம் 2.50 கோடி வீடுகள் கட்டுவதற்கு ஒப்புதல் அளிக்கப்பட்டு, 2.11 கோடி வீடுகள் கட்டி முடிக்கப்பட்டுள்ளன. நிதியாண்டு 2022-23 இல் 52.78 லட்சம் வீடுகள் கட்டி முடிக்க இலக்கு நிர்ணயிக்கப்பட்டுள்ள நிலையில், மொத்தம் 31.43 லட்சம் வீடுகளின் பணிகள் நிறைவடைந்துள்ளன.
தீன்தயாள் அந்தியோதயா திட்டம்- தேசிய ஊரக வாழ்வாதார இயக்கம்:
தீன்தயாள் அந்தியோதயா திட்டம்- தேசிய ஊரக வாழ்வாதார இயக்கம், அனைத்து மாநிலங்கள் மற்றும் யூனியன் பிரதேசங்களின்  723 மாவட்டங்களில் 6861 வட்டங்களில் அமல்படுத்தப்பட்டு வருகிறது. இந்தத் திட்டத்தின் கீழ் ஏழை மற்றும் அதிக பாதிப்புக்குள்ளாகக் கூடிய சமூகத்தைச் சேர்ந்த 8.71 கோடி பெண்கள், 81 லட்சம் சுய உதவிக் குழுக்களில் சேர்க்கப்பட்டுள்ளனர்.
பிரதமரின் கிராம சாலைகள் திட்டம்:
பிரதமரின் கிராம சாலைகள் திட்டத்தின் கீழ் ரூ. 23,364 கோடி செலவில் 2022-ஆம் ஆண்டில் 39,413 கிலோமீட்டர் சாலைகளும், 1394 பாலங்களும் கட்டமைக்கப்பட்டுள்ளன.
கிராமப்புற சுய வேலைவாய்ப்பு பயிற்சி நிறுவனங்கள்:
கிராமப்புற சுய வேலைவாய்ப்பு பயிற்சி நிறுவனங்களில் 3.74 லட்சம் பேருக்கு பயிற்சி அளிக்கப்பட்டு, அவர்களுள் 2.51 லட்சம் பேர் 30.11.2022 வரை நல்ல நிலையை அடைந்துள்ளனர்.
தீன்தயாள் உபாத்யாயா ஊரக இளைஞர்களுக்கான வேலை வாய்ப்புத் திட்டம்:
தீன்தயாள் உபாத்யாயா ஊரக இளைஞர்களுக்கான வேலை வாய்ப்புத் திட்டத்தின் கீழ் நிதியாண்டு 2022-23 இல் மொத்தம் 1,09,293 விண்ணப்பதாரர்களுக்கு பயிற்சி அளிக்கப்பட்டு, 52,456 பேருக்கு 30.11.2022 வரை பணிகள் வழங்கப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1887438
சிறப்பு சேவைகள் மற்றும் கட்டுரைகள்
பாண்டிச்சேரி பல்கலைக்கழக மானுடவியல் துறை தலைவர் டாக்டர் அஜீத் ஜெய்ஸ்வாலுக்கு அத்துறையில் சிறந்த பங்களிப்பை வழங்கியதற்காக அங்கீகாரம் மற்றும் பாராட்டு சான்றிதழ் வழங்கி கௌரவிப்பு
ஒருங்கிணைந்த இந்திய மானுடவியல் மன்றம் மற்றும் கலிங்கா சமூக அறிவியல் நிறுவனம் ஆகியவை பாண்டிச்சேரி பல்கலைக்கழகத்தின் மானுடவியல் துறைத் தலைவர் டாக்டர் அஜீத் ஜெய்ஸ்வாலுக்கு அங்கீகாரம் வழங்கி, பாராட்டு சான்றிதழ் அளித்து கௌரவித்துள்ளன. ஒடிசா மாநிலம் புவனேஷ்வரில் நடைபெற்ற உலக மானுடவியல் மாநாட்டில் இந்த அங்கீகாரம் அவருக்கு வழங்கப்பட்டுள்ளது. மானுடவியல் துறையில் அர்ப்பணிப்புடன் அவர் ஆற்றியுள்ள சிறந்த பங்களிப்புகள், ஆய்வுகள், போன்றவற்றைப் பாராட்டும் வகையில் இந்த அங்கீகாரம் வழங்கப்பட்டுள்ளது.
டாக்டர் ஜெய்ஸ்வால், மானுடவியல் துறையில் ஆழமான தாக்கத்தை ஏற்படுத்தியிருப்பதுடன் மானுடவியல் கல்வித்துறையில் தனி முத்திரையைப் பதித்து இத்துறையில் முன்னோடியாக இருந்து வருகிறார்.
புவனேஷ்வரில் நடைபெற்ற மாநாட்டில் உலகெங்கிலும் உள்ள புகழ்பெற்ற மானுடவியல் அறிஞர்கள் மற்றும் ஆராய்ச்சியாளர்கள் பங்கேற்று கருத்துக்களைப் பரிமாறிக் கொண்டனர்.
மதிப்புமிக்க இந்த அங்கீகாரம் தமக்கு வழங்கப்பட்டதற்காக டாக்டர் அஜீத் ஜெய்ஸ்வால் நன்றி தெரிவித்ததுடன், மானுடவியல் துறையை மேம்படுத்துவதற்கான தமது முயற்சி தொடரும் என தெரிவித்தார்.
அறிவியல் மற்றும் தொழில்நுட்பத்துறை
இந்திய இளைஞர்களுக்குப் பல புதிய வாய்ப்புகள் திறமைக்கு ஏற்ப வாழ்வாதாரங்களை வழங்குகின்றன; மத்திய அமைச்சர் டாக்டர் ஜிதேந்திர சிங்
புதுதில்லியில் நடைபெற்ற கேஏஎம்பி பிரதிபா உத்சவ் -2023 இல் உரையாற்றிய மத்திய அறிவியல் மற்றும் தொழில்நுட்பத் துறை இணையமைச்சர்  பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங், சந்திரயான் -3 வெற்றிகரமாக ஏவப்பட்டது இந்திய மாணவர்களிடையே உலகளாவிய விருப்பங்களை தூண்டியுள்ளது என்று கூறினார். சந்திரயான் -3 ஐத் தொடர்ந்து ஆதித்யா எல் 1, சூரியனை ஆய்வு செய்வதற்கான முதல் விண்வெளி அடிப்படையிலான இந்தியாவின் திட்டமாகும். இன்னும் சில நாட்களில் இந்தியா டெல்லியில் வரலாற்று சிறப்புமிக்க ஜி 20 உச்சி மாநாட்டை நடத்துகிறது, இவை அனைத்திற்கும் பெருமை நமது தொலைநோக்குப் பார்வை கொண்ட பிரதமர் திரு நரேந்திர மோடியையே சாரும் என்றும் கூறினார்.
“இந்தியாவில் மாணவர்கள் மற்றும் இளைஞர்களுக்குப் புதிய தொழில் மற்றும் தொழில்முனைவோர் வாய்ப்புகளைத் திறப்பதற்கான வாக்குறுதியுடன் ஸ்டார்ட்அப் சுற்றுச்சூழல் அமைப்புக்கு துணைபுரியும் புதிய தேசியக் கல்விக் கொள்கையையும்  பிரதமர் மோடி கொண்டு வந்தார்,” என்றும் டாக்டர் ஜிதேந்திர சிங் கூறினார்.
மேலும் டாக்டர் ஜிதேந்திர சிங் கூறுகையில், இந்த கல்வி நெகிழ்வுத்தன்மை மாணவர்களின் உள்ளார்ந்த கற்றல் மற்றும் உள்ளார்ந்த திறனைப் பொறுத்து வெவ்வேறு நேரங்களில் வெவ்வேறு தொழில் வாய்ப்புகளைப் பெறுவது தொடர்பான நேர்மறையான தாக்கத்தை ஏற்படுத்தும் என்பதால், மல்டிபிள் என்ட்ரி / எக்ஸிட் விருப்பத்தை வழங்குவது மதிக்கப்பட வேண்டிய ஒன்றாகும். இந்த நுழைவு / வெளியேறும் விருப்பத்தை எதிர்காலத்தில் ஆசிரியர்களுக்கும் தேர்வு செய்யலாம் என்றும், இது சில மேற்கத்திய நாடுகள் மற்றும் அமெரிக்காவைப் போலவே அவர்களுக்கு தொழில் நெகிழ்வுத்தன்மை மற்றும் மேம்பாட்டிற்கான வாய்ப்புகளை வழங்குகிறது என்றும் அமைச்சர் கூறினார்.
மோடியின் 9 ஆண்டுகால ஆட்சியைக் குறிப்பிட்ட டாக்டர் ஜிதேந்திர சிங், முறையான வேலைகளைத் தவிர, ஸ்டார்ட் அப்கள், முத்ரா திட்டம், பிரதமர் ஸ்வநிதி என நாட்டின் இளைஞர்களுக்கு அரசாங்கத் துறைக்கு வெளியே லட்சக்கணக்கான வாய்ப்புகள் உருவாக்கப்பட்டுள்ளன என்று சுட்டிக்காட்டினார்.
ஜூன் 2020 இல் பிரதமர் திரு நரேந்திர மோடியின் முயற்சியால் விண்வெளி ஸ்டார்ட்அப்களின் எண்ணிக்கை வெறும் 04 என்பதில் இருந்து 150 ஸ்டார்ட்அப்களாக உயர்ந்துள்ளது, அவற்றில் பெரும்பாலானவை அறிவியல் மாணவர்கள், ஆராய்ச்சியாளர்கள் மற்றும் தொழில்முனைவோர்களால் வழிநடத்தப்படுகின்றன என்று டாக்டர் ஜிதேந்திர சிங் கூறினார்.
சி.எஸ்.ஐ.ஆர்-என்.ஐ.எஸ்.சி.பி.ஆரின் ஒரு வாரம் ஒரு ஆய்வகத் திட்டம் 2023 செப்டம்பர் 11 முதல் 16 வரை இயங்கும், அப்போது சி.எஸ்.ஐ.ஆர்-என்.ஐ.எஸ்.சி.பி.ஆர் அமைப்புகளை பொதுமக்கள் பார்வையிடலாம்.
வெளியீட்டு ஐடி; 1955213
AD/BS/KRS
தொழிலாளர் மற்றும் வேலைவாய்ப்பு அமைச்சகம்
காலாண்டு வேலைவாய்ப்பு ஆய்வு அறிக்கையை வெளியிட்டார் மத்திய அமைச்சர் திரு புபேந்தர் யாதவ்
தொழிலாளர் வாரியத்தால் தயாரிக்கப்படும் காலாண்டு நிறுவன அடிப்படையிலான அகில இந்திய வேலைவாய்ப்பு ஆய்வின் ஒரு பகுதியாக, காலாண்டு வேலைவாய்ப்பு ஆய்வின்  முதல் காலாண்டுக்கான அறிக்கையை மத்திய தொழிலாளர் மற்றும் வேலைவாய்ப்பு அமைச்சர் திரு புபேந்தர் யாதவ் இன்று வெளியிட்டார்.
தொழிலாளர் மற்றும் வேலைவாய்ப்பு இணை அமைச்சர் திரு ரமேஷ்வர் தெலி, செயலாளர் திரு சுனில் பர்த்வால், தொழிலாளர் மற்றும் வேலைவாய்ப்பு முதன்மை ஆலோசகர் திரு டி.பி.எஸ். நெகி, தொழிலாளர் வாரியத்தின் தலைமை இயக்குநர் திரு ஐ.எஸ்.நெகி , அகில இந்திய ஆய்வுகளின் நிபுணர் குழு தலைவர் பேராசிரியர் எஸ் பி முகர்ஜி ஆகியோரும் நிகழ்ச்சியில் கலந்துகொண்டனர்.
முடிவுகளை அறிவித்த அமைச்சர் திரு புபேந்தர் யாதவ், தேர்வு செய்யப்பட்ட 9 துறைகளில் முதற்கட்ட ஆய்வின்படி மதிப்பிடப்பட்டுள்ள மொத்த வேலைவாய்ப்பு 3 கோடியே 8 லட்சம் என்றும், இது 6-வது பொருளாதார கணக்கெடுப்பு  அறிக்கையில் குறிப்பிடப்பட்டுள்ள 2 கோடியே 37 லட்சத்தை விட 29% அதிகம் என்றும் கூறினார்.
முழு அறிக்கையை இங்கே காணலாம்:
https://static.pib.gov.in/WriteReadData/specificdocs/documents/2021/sep/doc202192701.pdf
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=175852
நிதி அமைச்சகம்
ஓய்வூதியம் மற்றும் வட்டி வருமானம் மட்டும் உள்ள 75 வயதுக்கு மேற்பட்ட மூத்த குடிமக்களுக்கு வருமானவரி தாக்கலில் இருந்து விலக்கு
மத்திய நிலை நிலை அறிக்கை 2021-22-ஐ, மத்திய நிதியமைச்சர் நாடாளுமன்றத்தில் இன்று தாக்கல் செய்தார். அப்போது பேசிய அவர், கொரோனா பெருந்தொற்றுக்குப்பின், அமையும் புதிய உலக அரங்கில் இந்தியா முன்னிலை வகித்து முக்கிய பங்காற்றும். இந்த சூழலில், நமது வரி முறைகள், வெளிப்படைத்தன்மையுடன் இருக்க வேண்டும் எனவும், முதலீடு மற்றும் வேலைவாய்ப்பை ஊக்குவிப்பதாக இருக்க வேண்டும் என அவர் கூறினார். அதே நேரத்தில், வரி முறைகள், வரி செலுத்துவோருக்கு குறைந்த சுமையாகவும் இருக்க வேண்டும் என அவர் தெரிவித்தார். வரி செலுத்துவோர் மற்றும் பொருளாதார நலனுக்காக, பெரு நிறுவனங்களின் வரி குறைப்பு உட்பட மத்திய அரசு பல சீர்திருத்த நடவடிக்கைகளை எடுத்தாகவும் அவர் குறிப்பிட்டார். கடந்த 2020ம் ஆண்டில், வருமான வரி கணக்கு தாக்கல் செய்பவர்களின் எண்ணிக்கை 6.48 கோடியாக உயர்ந்தது. இது கடந்த 2014ம் ஆண்டில் 3.31 கோடியாக இருந்தது.
மூத்த குடிமக்களுக்கான சலுகை
இந்த மத்திய நிதி நிலை அறிக்கையில், மூத்த குடிமக்களுக்கு சில சலுகைகள் வழங்கப்பட்டுள்ளன.
75வது சுதந்திர ஆண்டில், 75 வயதுக்கு மேற்பட்ட மூத்த குடிமக்களின் வரித்தாக்கல் சுமையை குறைக்க, இந்த நிதிநிலை அறிக்கையில் சலுகைகள் வழங்கப்பட்டுள்ளன.
ஓய்வூதியம் மற்றும் வட்டி வருமானம் மட்டும் உள்ள, 75 வயதுக்கும் மேற்பட்ட மூத்த குடிமக்களுக்கு வருமான வரி கணக்கு தாக்கல் செய்வதிலிருந்து விலக்கு அளிக்கப்பட்டுள்ளது. அவர்களின் வருமானத்தில் தேவையான வரியை, ஓய்வூதியம் வழங்கும் வங்கிகளே பிடித்தம் செய்து கொள்ளலாம்.
மலிவு விலை வீடுகள்/வாடகை வீடுகளுக்கான சலுகைகள்:
வருமானவரி கணக்கு தாக்கலின் போது, மலிவு விலை வீடுகளுக்கான கடனில் ஒன்றரை லட்சம் ரூபாய் வரை வட்டிக்கு வருமானத்தில் இருந்து விலக்கு அளிக்கும் சலுகை 2022, மார்ச் 31ம் தேதி வரை நீட்டிக்கப்பட்டுள்ளது. மலிவு விலை வீடுகள் கட்டுவதை ஊக்குவிப்பதற்காக, இந்த சலுகை வழங்கப்பட்டுள்ளது. அதேபோல், புலம் பெயர் தொழிலாளர்களுக்கான மலிவு விலை வாடகை வீடுகள் கட்டப்படுவதை ஊக்குவிக்க, மலிவு விலை வாடகை வீடு திட்டங்களுக்கு புதிய வரி விலக்கும் அறிவிக்கப்பட்டுள்ளது.
தொடக்க நிறுவனங்களுக்கு வரி சலுகைகள்:
நாட்டில் தொடக்க நிறுவனங்களை ஊக்குவிப்பதற்காக, தொடக்க நிறுவனங்களுக்கு 2022 மார்ச் 31ம் தேதி வரை, விற்பனை வரி குறைப்பு சலுகை அறிவிக்கப்பட்டுள்ளது. தொடக்க நிறுவனங்களின் முதலீட்டை ஊக்குவிக்க, தொடக்க நிறுவனங்களுக்கான முதலீட்டுக்கு, மூலதன ஆதாய விலக்கு 2022 மார்ச் 31ம் தேதி வரை நீட்டிக்கப்படுகிறது.
தொழிலாளர் நல நதிக்கான பங்களிப்பு குறித்த நேரத்தில் செலுத்த வேண்டும்
பல்வேறு நல திட்டங்களில் தொழிலாளர்களின் பங்களிப்பை, வேலை அளிக்கும் நிறுவனங்கள் தாமதமாக செலுத்துவதால், தொழிலாளர்களுக்கு நிரந்தர வட்டி/ வருவாய் இழப்பு ஏற்படுகிறது. இதனால், தொழிலாளர்களின் பங்களிப்பை, வேலை அளிக்கும் நிறுவனங்கள் தாமதமாக செலுத்த அனுமதிக்கப்படாது.
வருமான வரி கணக்கை மீண்டும் சரிபார்ப்பதற்கான கால வரம்பு குறைப்பு:
வருமான வரி கணக்கு தாக்கலை மீண்டும் சரிபார்ப்பதற்கான காலம் தற்போது 6 ஆண்டுகளாக உள்ளது. இது இந்த நிதிநிலை அறிக்கையில் 3 ஆண்டுகளாக குறைக்கப்பட்டுள்ளது. வரி ஏய்ப்பு வழக்குகளில் ஓராண்டில், ரூ.50 லட்சம் அல்லது அதற்கு மேல் வருவாய் ஆதாரங்கள் மறைக்கப்பட்டிருந்தால், 10 ஆண்டுகள் வரை அந்த வருமானவரி கணக்கை மறு ஆய்வு செய்ய முடியும். ஆனால் இதற்கு முதன்மை தலைமை ஆணையரின் ஒப்புதல் பெற வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1693882
(
சுகாதாரம் மற்றும் குடும்ப நலத்துறை அமைச்சகம்
உண்மைகளும், பொய்களும்: கொவிட்-19 உயிரிழப்புகளின் எண்ணிக்கை குறித்த விளக்கம்
தேசிய சுகாதார இயக்கத்தின் மருத்துவ மேலாண்மை தரவு அமைப்பு முறையின் அடிப்படையில் கொவிட்-19 தொற்றினால் அதிக உயிரிழப்புகள் ஏற்பட்டிருப்பதாக ஒருசில ஊடகங்களில் செய்திகள் வெளியாகியுள்ளன. சிவில் பதிவு அமைப்பு முறையையும், மருத்துவ மேலாண்மை தரவு அமைப்பு முறையையும் ஒப்பிட்டு இதுபோன்ற தவறான தகவல்களை அந்த அறிக்கை வெளியிட்டுள்ளது. ஊகத்தின் அடிப்படையிலும் எந்தவிதமான அடிப்படை ஆதாரங்கள் இல்லாமலும் இது போன்ற செய்திகள் வெளிவந்துள்ளன.
மருத்துவ மேலாண்மை தரவு அமைப்பு முறையில் குறிப்பிடப்பட்டுள்ள உயிரிழப்புகளின் எண்ணிக்கையை சுட்டிக்காட்டி, “இதர தகவல்கள் இல்லாதபட்சத்தில் இந்த உயிரிழப்புகள் அனைத்தும் கொவிட்- 19 தொற்றினால் ஏற்பட்ட உயிரிழப்புகளாகக் கருதப்பட வேண்டும்”, என்று ஊடக செய்தியில் தெரிவிக்கப்பட்டுள்ளது. ‘காரணம் அறியப்படாமல் சுமார் 2,50,000 உயிரிழப்புகள் ஏற்பட்டிருப்பதாக' இதுபோன்ற ஊடகச் செய்திகளே தெரிவிக்கின்றன. பட்டறிவு சார்ந்த தரவுகளின் அடிப்படையில் அல்லாமல், அடிப்படை ஆதாரமின்றி எந்த ஒரு உயிரிழப்பிற்கும் கொவிட்-19 தொற்றைக் காரணப்படுத்துவது தவறானது மற்றும் இதுபோன்ற அனுமானங்கள் கற்பனையின் உருவகங்கள் மட்டுமே.
கொவிட் தரவு மேலாண்மையில் மத்திய அரசு வெளிப்படைத்தன்மை வாயிலான அணுகுமுறையைக் கடைப்பிடித்து வருவதுடன், தொற்றினால் நிகழும் உயிரிழப்புகள் அனைத்தும் முறையாக பதிவு செய்யப்பட்டு வருகின்றன என்பது மீண்டும் தெளிவுபடுத்தப்படுகிறது. இந்தக் குறிப்பிட்ட அமைப்புமுறையில் சம்பந்தப்பட்ட தரவுகளை தொடர்ச்சியாக புதுப்பிக்கும் பொறுப்பு அனைத்து மாநிலங்கள் மற்றும் யூனியன் பிரதேசங்களின் வசம் ஒப்படைக்கப்பட்டுள்ளது. உயிரிழப்புகளைப் பதிவு செய்வதில் ஏற்படும் முரண்களை தடுப்பதற்காக, உயிரிழப்புக்களை பதிவு செய்வதற்கு உலக சுகாதார அமைப்பு பரிந்துரைத்துள்ள குறியீடுகளின் அடிப்படையில் சரியான எண்ணிக்கை பதிவு செய்யப்படுவதை உறுதி செய்வதற்காக ‘இந்தியாவில் கொவிட் -19 தொற்றால் ஏற்படும் உயிரிழப்புகளை பதிவு செய்வதற்கான வழிகாட்டு நெறிமுறையை' இந்திய மருத்துவ ஆராய்ச்சி கவுன்சில் வெளியிட்டுள்ளது.
வரையறுக்கப்பட்டுள்ள வழிகாட்டுதல்களின் அடிப்படையில் உயிரிழப்பு குறித்த சரியான தகவல்களைப் பதிவு செய்யுமாறு பல்வேறு கலந்துரையாடல்கள், காணொலிக் காட்சி மாநாடுகள் மற்றும் மத்திய குழுக்களின் மூலம் மாநிலங்களும் யூனியன் பிரதேசங்களும் வலியுறுத்தப்பட்டுள்ளன. மாவட்ட வாரியாக ஏற்படும் பாதிப்பு மற்றும் உயிரிழப்புகளை தினசரி பதிவு செய்யுமாறும் மத்திய சுகாதார அமைச்சகம் கேட்டுக்கொண்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735295
இளைஞர் நலன் மற்றும் விளையாட்டு அமைச்சகம்
2018 தேசிய விளையாட்டு விருதுகள் அறிவிக்கப்பட்டுள்ளன
மீராபாய் சானு, விராட் கோலி ஆகியோர் ராஜீவ் காந்தி கேல் ரத்னா விருது பெறுகிறார்கள்
விளையாட்டுத் துறையில் சிறப்பான பங்களிப்பை கவுரவிக்கும் விதமாக, ஆண்டுதோறும் தேசிய விளையாட்டு விருதுகள் வழங்கப்படுகின்றன. நடப்பாண்டுக்கான தேசிய விளையாட்டு விருதுகள் அறிவிக்கப்பட்டுள்ளன.
இவற்றில் கடந்த நான்கு ஆண்டுக்காலத்தில் மிகச் சிறப்பாக செயல்பட்ட விளையாட்டு வீரர், வீராங்கனைகளுக்கு வழங்கப்படும் ராஜீவ் காந்தி கேல் ரத்னா விருது பளு தூக்கும் வீராங்கனை எஸ். மீராபாய் சானு, கிரிக்கெட் வீரர் விராட் கோலி ஆகியோருக்கு வழங்கப்படுகிறது.
கடந்த நான்கு ஆண்டுகளில் தொடர்ச்சியாக சிறப்பாக செயல்பட்ட விளையாட்டு வீரர்களுக்கு வழங்கப்படும் அர்ஜுனா விருது, இந்த முறை தடகள வீரர்கள் மீரஜ் சோப்ரா, ஹீமா தாஸ் உள்ளிட்ட 20 பேருக்கு வழங்கப்படுகிறது.
பிரபலமான சர்வதேச விளையாட்டுப் போட்டிகளில் பதக்கம் வென்ற வீரர்களின் பயிற்சியாளர்களுக்கு வழங்கப்படும் துரோணாச்சார்யா விருது இம்முறை குத்துச்சண்டை பயிற்சியாளர் சுபேதார் செனானந்த அச்சய்யா குட்டப்பா, பளு தூக்கும் பயிற்சியாளர் விஜய் சர்மா உள்ளிட்ட 8 பேருக்கு வழங்கப்படுகிறது.
விளையாட்டு மேம்பாட்டுக்கு ஆயுட்கால பங்களிப்புச் செய்தவர்களுக்கு வழங்கப்படும் தியான்சந்த் விருது, வில்வித்தை வீரர் சத்யதேவ் பிரசாத், ஹாக்கி வீரர் பாரத் குமார் சேத்ரி உள்ளிட்ட நான்கு பேருக்கு வழங்கப்படுகிறது.
விளையாட்டு மேம்பாட்டுக்கு பங்களித்த நிறுவனங்கள், தனி நபர்களுக்கான தேசிய விளையாட்டு மேம்பாட்டு விருது இந்த ஆண்டு ராஷ்ட்ரீய இஸ்பாத் நிகம் உள்ளிட்ட 3 நிறுவனங்களுக்கு வழங்கப்படுகிறது.
பல்கலைக்கழகங்களுக்கு இடையிலான போட்டிகளில் முதலிடம் பெற்ற பல்கலைக்கழகத்திற்கான மவுலானா அபுல் கலாம் ஆசாத் கோப்பை இந்த ஆண்டு அம்ரிஸ்டர் குருநானக் தேவ் பல்கலைக்கழகத்திற்கு வழங்கப்படுகிறது.
குடியரசுத் தலைவர் மாளிகையில் இம்மாதம் 25-ம் தேதி நடைபெறும் சிறப்பு நிகழ்ச்சியில் இந்த விருதுகளை குடியரசுத் தலைவர் வழங்குவார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.